Gece Nurdur

کچه نوردر 

جزو ۱۰ مشهور ) فونتنل ( « کثرت عوالم » نامیله نشر ابتد یکی اثر برگزیده سنده کمالات انسانيه نك ايكى اساس متضاد اوزرینه مبتنى اولديغنی ادعا ايدييور كه بونارك برى انسانك - نی بيلمك ايستمسى و ديكرى قواى بدنيه وعقليه سنك ضعفیتی جهتیله شو آرزوسنه دفعة نائل اوله ما مسيدر . زیرا انسان موجوداتك هر هانکی طرفته مدنگاه دقت ایلسه ضعف بصری حائل اوله رق حقیقت اشیایی کور مكدن عاجز قالیور ایسه ده اشبو عجزيني تلافي ايده جك بر طاقم اختراعات وكشفيات اجرا وبطناً بعد بطن اخترا مات و کشفيات واقعه سنی اکمال ايدرك مقصد بنه طوغرى تدريجاً اطاله دست مظفریت ایلر . 
انسانك حال عجز وضعفیدر که میدان واسع اسمانده 
۲۹۰ 
پارلایان كواكبك انجق خلعت فاخره ليلى تزيين ايچون یا پلش بر چوق بالدیزلی چیچکلردن عبارت اولدینی اعتقادینی میدانه کثیر مشدی . 
انسانك اختراعات وكشفيات علمیه سیدر که نیچه زما نار حكم سورمش اولان او مقوله اعتقادات باطله یی محو وازاله ايدرك اسمانك رنك وزمينی ايله ماهیت محتوياتني 
بتون بتون دکشدير مشدر 
انسانك حال عجز وضع فى أثريدركه كونشك غيبوبتى ایله حاصل اولان ،کیجه تزيينات لطيفه ارضى كوزمزدن كتم واخفا ايدرك موجوداتك ابعاد اربعه سيله الوان واشكالنى تفريق وتقديردن بزی منع ایتدیکندن كائناته مستولى برحال مخوف عد اولنمش ودیوسیه چهره اطلاقته لايق كور لمشدى. 
انسانك اختراعات و كشفياتى ثمره سيدركه ليلك حال مظلمى عالمدن رفع اولنهرق وسعت كاناته نسبتله جزؤ لا يتجزا مثابه سنده بولنان كرة ارضك برقسمنه حصر ايدلش و بناء عليه كيجه نك ارواح قبيحه يه بر فرصت جولان اولميوب بالعكس نورلو ايجنده مستغرق بولنان کائناتی كوز يمن قاشمفسرین کوره بيلمك ايچون سایه دار 
برواسطه اولديغي تبين وتحقق ايتمشدر 
تاريخك خبر و يرديكنه كوره ملل قدیمه دن کلدانیار 
۲۹۱ 
زمین زمردین اسماندهالتون چیوی کی مخلانش اولان پارلاق نقطه ره عطف نظر تفتيش ايدرك بونلرك بعض حرکات مخصوصه لرینی کشف ایده بیاشدی . 
فنیکه لیلر دخی ساحل دریاده ساكن برقوم اولوب امور بحريه ايله مشغول اولدقاری جهتله كواكبك حركات وسكناتندن بالاستفاده من بحرى بي ايلرولتمش وكيدرك علم هيئتك كشفيله ظلت ليلدن انتفاع نورانی به 
باشلان مشدی. 
كائناتك نقطه مرکز یه سی کره ارض 
مع ما م مافيه 
اولدینی اعتقادی پایدار اولوب شمس وقرك وكواكب سياره وثابته نك انجق كرة ارضه برضميمه زينت اولمق اوزره براد لديني ذهابي كيجه نك ماهيت حقيقيه سنى 
اظهار ایتدیر مامشیدی . 
حكماى قديمه نك بعضیسی کره ارضدن حاصل اولان تبحراتك جو هوايه صعود ايله كواكبي تغديه ایلدیکنی ،اعلان بعضیسی ده اخترانك حركتلر بني كو. ره رك بوحركاتك تأثير يله علولنوب پارلاد قلرینی اتیان ایدر؛ بر قسمى ايسه قرايله نجوم سائره نك كونشدن اقتباس نور 
ايدرك ضيادار اولدقلرينه حكم ايلرلر ايدى . 
فن رصدك ترقيات اخیره سى وقوه ضعيفه باصره مزى تضعيف ايدن تيلسقوب ودور بين كبي الات مخصوصه 
۲۹۲ 
اختراعی اعتقادات مذکوره یی کاملا برطرف ایتمش و اخترانك ظلمت ليل اثناسنده انطفا پذیر اولمق اوزره ظهور ایدن عادی بر پارلدیدن عبارت اولميوب بلکه هر برى بشقه بشقه عالماری تنویر ایدن بر خورشید اثیر اولدقاری حقیقتی تسلیم وتصديق ايد لمشدر 
اجسام كرو يه نك بر خط معروف اوزره حرکتلری تقدیرنده ایلرویه طوغری قطع مسافه ايتدكلرندن ماعدا 
برده محوراری اوزرنده دوران ایتدکاری کوریلور ساكن اولديغمز كرة ارض دخی بواجسامدن معدود اولوب كونشك اطرافنده حرکت ایتدیکی ارباب فن عندنده مثبت و مصدق اولديننه نظراً كونشك اطراء فنده کی حرکتنده هم ایلرویه طوغری قطع مسافه ايدرك تبدیل مکان ایتدیکی همده محوری اوزرنده بر دورانی وقوعبو لديني اكلاشيلور . اشبو محوری اوزرنده ظهوره کلان ایکنجی حرکتنده كرة ارضك ر جهتی کونشه قارشی کلدیکی حالده دیگر جهتی کونشی کوره میهرك کولکه ایچنده قالور . ايشته كرة ارضك نصف جهتى كکولکه ده قالدیغی زمان کیجه اولوب اگر هوای نسیمی بلوطلرك حيلولتی ایله مستور اولماز وقرك ضياسي و يا صبح صادقك انعكاسى وقوعبولماز ايسه اسمان صحنه واسعه سی بر باشدن او بر باشه مکشوف 
۲۹۳ 
و مبسوط او لمسيله ذهن وخيالمزه بر سودای روحانی القاسيله بزی تعریفی نا قابل رؤیا و خولیالره مستغرق 
ایدر . 
اویله بر كيجه ده کره ارض اوزرنده حكم سورن صمت وسكوت اثناسنده كويا كائنات خواب استراحته وار مشده بالكز خيالمز میدان اشتغالده قالمش کی سطح سمایی استیعاب ايتمك ارزوسیله یاییلد قجه بابیلیر؛ صانکه جو سما ذهنمره صیغماز جسیم بر در یا ایمشده ایچنده یوز مکده بولنان لا يعد تكنه لرك كوركلرندن برسکونت صفا۔ بخشا ايله دالغه لنوب قرك انعكاساتنه قارشی ضیافشان اولیور زعم وقياسلرى حاصل اولور . 
اویله بر دریای خیالاته دالدیغمز حالده برصدای معنوی فكر وذهنمزه خطاباً شو سؤاللری ایراد ایدر : « بو قبه مینافام اوزرینه التون توزی کی صاچیلش اولان کواکب انجق لباس ليلى تزيين ايجونمی خلق اولمشدر ؟ او يله اولدینی تقدیر ده اخترانك لا ملاده متمادياً سیر و حرکتلری نه حكمته مبنيدر ؟ بالجمله سياراتك ثوابت اطرافنده رقص 
و حرکتلری نه دن ایجاب ایدییور ؟ 
بوسؤاللره جواب ويره بيلمك ايجون ذهن بشر فن 
رصدك ايجاد واكمالنه موفق اولدى . 
انسان جسماً جزئيات خلقتدن معدود ایکن متخلق 
٢٩٤ 
اولدینی قوۀ ذهنيه ياردمیله بر طاقم الات رصديه اختراع ايدوب ابعاد غير متناهيه سمائیه یي تفتيش وتحرى يه باشلا دی . مقدما خیالنی بیهوده اشغال ایدن او نقاط منوره بینندہ کی مسافاتى بالمساحه عدد و جسامتلرینی تحدید وسير و حركتارينى تعريف ايلدى ده او بحران ظاهریده قدرت بالغه صمدانیه سایه سنده انتظام تام متقرر اولديغنى 
میدانه چیقاردی . فکر انسان بو حقیقتی کشف ایلد کدن صکره جسا۔ رتی آرتیردى. كاتب ازلك قلم اعجاز يله تحرير وتنظيم اولنان كتاب حكمتنصابك هر حرفی آهسته آهسته هجاليه رك عبارات حکیمانه سندن معنای حقیق استخراجنه موفق 
اولدى . 
آلت رصدیه بی سمايه طوغری احاله ایله اجرای تفتيشاته تشتمزده كورورز که اخترانك يكديكره اولان مسا۔ فه لری تزیید و یا تنقیص اولنميوب حرکت متشابهه ايله بورومكده وكمال انتظام ایله طلوع و غروب ایلکده در . برده بونارك بر قسمی نایتله شعله دار اوله رق ضیالرینی مسافات بعيده دن سطح ارضه طوغری ايصال ایتدیکی حالده دیگر قسمى مائل انطفا اوله رق لمعان ايدوب ضعیفجه شما علرینی انجق تفریق و تمییز ایتدیر مکده در . رصديونك وهله اوليده نظر دقتنى جلب ایدن شو 
٢٩٥ 
فرق وتفاوتك اسبابى اطرافليجه تحقيق و تحرى اولنمش ونهاية الامر فنا موقع ثبوته ايصال ايد لمشدركه اجسام سماویه دن زیاده پارلاق اولنلرى بالذات شعله دار وشعال علری ضعیف اولنلری دیگر لوندن اقتباس نور ایله پار حد ذاتنده سایه دار درلو. بناء عليه بالذات شعله دار 
لايوب اولان كواكبك بزم كونش كي اطرافنده بولنان کره لری شعاعلرينه غرق ایتدیکی و بو كره لر دخی کره ارضمن کی سایه دار اولدقاری حالده اطرافنده طولا شد قاری کونشار دن اقتباس اولنان نور ایله یالدیز لنوب بارلاد قاری آکلا شمش واخترانك بعضيسى تورلى كونش و بعضیسی نوردن محروم عادی کره ،اونجه، شمس منيرك دخى اويله شعله دار كوكب اولدینی و کره ارضك نوردن محروم 
بر کره از عدادينه داخل بولندینی یعنی هر ا ايكيسنك زمين اسمانده او فاجق پارلدیدن عبارت اولديغنى كورديكمز اختران جمله سندن اولدقاری نتیجه غریبه سی استخراج 
اولمشدر . مع مافيه ترقيات فنيه اشبو نتایج مستحصله ایله دخی اكتفا اتميوب بالذات شعله فشان اولان اخترانك هر بری اطرافنده دوران ایدن سایه دار کره لر ایله بور عالم تشکیل ایتدیکی اکلاشیله رق وبوعا لملر بزم کونش اطرافنده طولاشان كرة ارض ايله قرك وسيارات ساره نك عالمنه مشابهي 
٢٩٦ 
استدلال اولنه رق بزم عالمده اولديغي كي عوالم ساره ده دخی حیات سورن موجودات بولنديغنه حكم 
ابدلشدر . 
ارباب فنك قولنه كوره داخل بولنديغمز عالم ايله عوالم ساره بیننده اولان فرق انجق طلوع و غروب ايدن كونشارك عددنده آرا نملیدر زیرا بزم عالم بالكز بركونش ایله تنویر اولندینی حالده عوالم سائره نك بعضیسنده ایکی و اوچ و بعضی رنده درت کونش دخی طلوع و غروب ایدر بو كونشارك ضيالرى رنكارنك اولديغي وفرضا برينك ضیاسی بیاض ایکن دیگرینككى صارى و او برينك رنگی قرمزی و یا زمردین بولندیغی نظر اعتباره النورسه كيجه نك بزه بخش ابتديكي لطافت تورانيه نك تعريف و توصیفنده لسان انسانك عاجز قاله جفى ظاهر اولور. با خصوصکه آلات رصدیه ایله بیله مسافات سمائیه ده ایدیلان تحريات نتیجه سنده عادی بر بیا ضلقدن عبارت اولديغنه حكم اولنان بعض نورانی بلوطلر ولسان عوامده «حاجیلر بولی» نامیله مشهور اولوب میان اسمانك برا وجندن او بر اوجنه قوشاق کی سرمش اولان کهکشان دخی آلات مذكوره نك الماليه تحليل ايداد كده نيجه بيك عالملرى حاوى اولدینی و بالکز کهکشانده تعداد اولنان اخترانك اللي مليونى متجاوز اوله رق او مقدار عالملری تنویر ابتدکاری 
۲۹۷ 
فناً متحقق اولديغنه باقيلور ایسه انسانك ذهن وخيالي 
حيران قالور . 
ماهیتی 
هله بوکونکی الات رصديه نك مكمليتى ايله برابر کشف و تحلیل اولنان نورانی بلوطار ارقه سنده بعديتي حد و حسابه كلمز مسافه لرده بنه بياض بلوطار کشف اولنمش والات رصديه به قوت ويولد كجه بعديب موجوده آرتمقده بولنمش اولديغنه وبو بياضلقلرك دخى بود کهکشان و ملیونلر ایله عوالمی شامل برر لوحه نورافشان اولديغي على طريق الانتقال كشف واستنباط ايد لديكنه عطف نظر اولندقده آرتق قدرت بالغه صمدانیه به قارشو عجز وحير تمرك درجۀ نهایه سنى تصديق ايتمامك الدن كلمز. ایشته حيرتبخش عقول وشعور اولان معجزات سما۔ و يه نك كشفى كرچه عقل بشرك مجبول اولديغي قوه اختراعیه اثار جلیله سندن ایسه ده كره ارضمزك شكل و موقعی اقتضاسندن اولان کیجه ظهور ايتمسه نه كوزمزك کوردیکی پارلاق نقطه لر ضیادار اوله جق ونه ده فن رصدك 
اختراعيله علم هيئت تأسس ايده جك ابدى . 
بحر بی پایان آسمانده بر قوم دانه سی مثابه سنده اولان 
كرة ارضده كيجه ظهور ايتمكله كائناتك نورلر ايجنده يوز 
دیکنی فرق و تمييز ايده بيليورز . 
كوندوز ين سطح ارضی تنویر ایدن بر کونش پرینه 
۲۹۸ 
صد هزار فانوسلر ايقادیله عظیم بر شهر آیین اجرا اولندینی کور یورز که شو حالده كرك كائناتك نورلر ايجنده بالاشتعال پارلاديغنى وكرك كرة صغيره مزك نصف جهتنه عارض اولان بر ظلمتك نور افشان اولان سمواته نسبتله هیچ مثابه سنده قالدیغنی کیجه واسطه سيله بيلد يكمن فناً مثبت و محقق اولديغنه نظراً اشبو مقاله نك « كيجه نوردر » عنوانی تختنده باز لمسنه اعتراض اولنه ماز ظن ایدرم . 
باش مدعی عمومی 
معاونلرندن 

نورغا کی